Nicolae Lupan 
La 97 de ani ai Actului Unirii de la Chișinău 


MANIPULATORII REÎNTREGIRII TERITORIALE 
A ROMÂNIEI 


Formulez acest titlu cu gândul la marii manipulatori ai lumii ca să încep, totuşi, cu 
impostura şi carierismul preşedinţilor, prim-miniştrilor şi parlamentarilor de strânsură de 
pe cele două maluri ale Prutului! 

... Unul, filorus, ca să nu zic antiromân, întrebat la Paris de ce nu candidează şi 
pentru Basarabia, răspunse cu zâmbetul ce-l caracterizează: “Pentru că nu sunt 
moldovean”! 

La care, “omologul“ său de la Chişinău zicea, pre păsăreasca lui: “Am sî vă spun 
eu când am sî fim gata di uniri“ (!). 

Iar primul ministru al acestuia, că să-i țină hangul, se fălea făcând-o pe glumeţul: 
“Nicicând, nici pe vremea lui Decebal, n-a fost mai bine decât acum” (|). 

... Un al doilea, cu bărbuţă, ajuns şi el pe piscurile Cotrocenilor, îi promitea lui 
Jacques Chirac că “România va face sacrificii istorice”! Drept care şi “zămisli“ împreună 
cu Severin mişelescul tratat româno — ucrainean! Şi tot el, de român ce era, zicea că 
“Trecutul nu ține de foame”! Şi unde? În incinta Mauzoleului de la Mărăşeşti! 

... Un al treilea, zicea şi el, prosteşte, că “este de acord cu Actul Final de la 
Helsinki privind inviolabilitatea graniţelor de după cel de al doilea război mondial“, 
temperându-şi interlocutorii cu aceea că “sunt și alte state europene care au pierdut 
teritorii şi nu le mai cer înapoi”! 

... Un al patrulea, zăpăcit, şi tot la Cotroceni, în prezența a nenumărați exilați 
politici, zicea cu neobrăzare: “Pe mine nu mă interesează a cui este Basarabia, ci dacă 
sunt respectate acolo drepturile Omului”! 

Lista acestei speţe de rătăciți ai Neamului ar putea fi continuată! Prin nimicnicia 


lor însă nu merită nici măcar aluzie la numele ce le poartă. 
* 


... Rostesc cuvintele “Manipulatori ai Reîntregirii” şi mă întreb: ce caută sus- 
puşii bucureşteni la înfumuraţii lor “colegi” de la Chişinău? Să nu înteleagă ei că a te 
duce la aceşti antiunionişti înseamnă a recunoaște existenţa unui al doilea stat românesc? 
Să nu ştie ei că până la căderea zidului Berlinului nici un cancelar al Germaniei Federale 
nu s-a dus, din principiu, în Germania zis Democrată? 

Există o zicere: “Spune-mi cu cine te întâlneşti, ca să îți spun cine ești“! Reluând 
zicala, mă întreb fără înconjur: “Ce căuta Traian Băsescu la Chişinău“?... Să-l vadă pe un 
“neica nimeni“, pe nume Nicolae Timofti, din ale cărui mâini necurate să primească 
“decoraţie“ o tinichea zis republicană și moldovenească?! Să nu fi auzit “Băsică“, cum îl 
alint şi eu uneori, de vorba cu tâlc: “Dacă îi dai nas lui Ivan — el se suie pe divan“?! 

E cazul să-l trag de mânecă și pe domnul Radu Dudă care, filozofând, îşi bagă 
lingura de principe făcut, nu născut, unde nu-i fierbe oala: “Relațiile Republicii Moldova 


cu România au păstrat virtuţi“! Să însemne nereîntregirea teritorială a României, din 
cauza antiunioniştilor de la Chişinău, “virtute“?! 


x 


...Revenind la oportuniştii chişinăueni de la începutul anilor '90 un lucru era 
limpede! Acela că scrierile şi emisiunile mele de la Europa Liberă l-au făcut până și pe 
Grigore Vieru să publice în Literatura şi arta lui Nicolae Dabija din 28 Mai 1992 
grosolanul articol de o pagină de ziar: “Lăsați Bâcul în pace, domnilor ”!... 

Bădărănie din care voi reda doar începutul: “De la o vreme încoace d-l Nicolae 
Lupan, cel de pe malul Senei, vine tot mai des a ferici Românii “de pe malul Bâcului ” cu 
nişte scrisori pariziene în care ne trage de urechi şi ne pleșneste peste obraz cu palma 
moralei patriotice, dându-ne lecţii de istorie națională...” (1). Etc! 

După un astfel de articol, ce ciupea vădit struna celor care mă batjocoreau decenii 
în şir la radio, la televiziune, în presă, în adunări publice, ca “dușman al poporului 
moldovenesc”, mai putea a fi socotit Grigore Vieru “unionist” în adevăratul înţeles al 
cuvântului?!... 

Această reacție a mea, de acum 23 de ani, era una din cele mai compătimitoare 
pentru bietul “Grig”! Prilej ce-mi aduce aminte de năstruşnica lui filozofie în “doi peri” 
pe care o lansa în primăvara anului 1990: “Nu suntem încă gata de unire”! 

Dedesubtul, nu numai al lui “Grig”, auzit pe-ici-pe-colo la Chişinău şi până în 
ziua de azi, fiind acela că “România nu este ... Germanie Federală”! 

Plus furia Moscovei instigată de cea a cerberilor autohtoni de la Chișinău! Furie 
stârnită de neobosita activitate naţională a “Pro Basarabiei și Bucovinei” al cărei fondator 
şi animator sunt din toamna anului 1974: Memorii la ONU și UE privind problema 
teritoriilor românești furate de Moscova şi Kiev la 1940 şi 1944; colocvii naționale și 
internaţionale cu mii de participanţi pe tema Reîntregirii ținute la Bruxelles, Paris şi 
București; scrisori adresate parlamentelor antiunioniste de la Chişinău și București; 
înlățarea Crucii — Monument Mareșalului lon Antonescu pe locul asasinării din Valea 
Piersicilor de la Jilava; refacerea Mormântului Mariei Mareșal Antonescu la Cimitirul 
Bellu; comemorări ale Actelor Unirii de la Chişinău și Cernăuţi! Etc! 


x 


..„Ajunşi în fruntea Comitetului Naţional, ales în toamna anului '93, naivi cum 
erau, Nicolae Halipa şi Valeriu Graur au abătut “Pro Basarabia şi Bucovina” de pe calea 
Reîntregirii pe cea a unei pretinse integrări culturale! 

Să nu fi priceput ei că din punct de vedere cultural, prin Traian și Decebal, prin 
Doina şi Mioriţa, prin Ciocârlia şi Periniţa, prin Eminescu şi Bălcescu, românii de pe cele 
două maluri ale Prutului sunt integrați de când lumea?! 

Se ajunsese până într-acolo că la 27 Martie nu se sărbătorea Actul Unirii, ci 
“realizarile” zisei Republici Moldova!... Ca de câţiva ani, să se sară, cum se zice, “din lac 
în puț ”! Mai precis: filialele din România ale “Pro Basarabiei şi Bucovinei”, în frunte cu 
cea de la Bucureşti, astăzi păstorită de Marian Clenciu, nici nu mai comemorează cum ar 
trebui Actul Unirii de la Chişinău! In-cre-di-bil. 


Dar ce să-i pretinzi unui biet Clenciu, dacă la rugămintea mea din decembire 2004 
ca Parlamentul și Guvernul României să comemoreze împreună Actul Unirii de la 
Chişinău, Senatul României mi-a dat acest răspuns neromânesc: “Biroul Permanent al 
Senatului n-a aprobat propunerea Asociaţiei Mondiale “Pro Basarabia și Bucovina”! 

În acest sens, ne putem aștepta la ceva mai românesc de la actualul Senat, corupt 
şi compromis, în frunte cu un preşedinte răscorupt şi răscompromis civic şi politic?! 

Un preşedinte de duzină care, pe lângă nesăbuinţele de zi cu zi inerente funcției 
de al doilea om în stat, prin interpuși care n-au nimic în comun cu Reîntregirea teritorială 
a României, patronează și o dubioasă organizaţie a studenților basarabeni din București! 
Organizaţie ce a umplut gardurile și zidurile ţării cu dubiosul slogan: “Basarabia e 
România“! În loc de, să zicem: “Basarabia — pământ românesc“, “Basarabia — una din 
cele zece provincii ale României“ etc! 

Şi încă un “colac peste pupăză”... Cartea-album a Mariei Dohotaru, titulara “Pro 
Basarabiei şi Bucovinei” din Onești-Bacău, privind “Crucea Mântuirii Neamului 
Românesc” (!), înălțată undeva pe malul stâng al Prutului! 

Cruce ce se bate cap în cap cu Catedrala Mântuirii Neamului în curs de înalţare la 
Bucureşti! 306 pagini, presărate cu peste 150 de fotografii ale unor persoane care nu au 
nici în clin nici în mânecă cu titlul lucrării! Ş-apoi şi guralivii vorbitori de pe parcursul 
cărții-paradă declară că “se împlinesc 20 de ani de la independența Republicii Moldova” 
(1). Independenţă față de cine?... Faţă de ţara-mamă România? Unora le arde chiar de 
glume: “Ori toți Românii sunt moldoveni, ori toti moldovenii sunt Români”?!... 

Cât despre textele de sub fotografii, mai şocant decât toate este cel de sub chipul 
destructivului Mircea Druc!... Text ce corespunde întocmai vorbei Sfătosului de la 
Humuleşti cu “povestea în care niciun cuvant drept să nu fie”! 

O carte în contradicţie flagrantă cu genericul de bază al platformei-program a 
Asociaţiei Mondiale “Pro Basarabia și Bucovina” - Reintregire a Naţională a 
României! 

Singurul merit al acestei stufoase lucrări sunt Doina şi fotografia lui Eminescu, 
plus cea a bravului unionist Gheorghe Ghimpu care a făcut 6 ani de închisoare rusească 
pentru că ceruse deschis revenirea Basarabiei la România! 

În schimb, M i h a i, fratele, din a cărui gură n-a auzit nimeni vreodată cuvântul 
“Reîntregire”, ajuns președinte interimar al pârâtei Republici Moldova s-a cerut în 
excursie “oficială”, însoțit de președintele României, nu la Mănăstirea Dealu, ci la 
Mănăstirea Putna! 


x 


...Nu ştiu cum se face, dar la noi, cam în toate şi peste tot, “tună și-i adună” (!). 
Cum a fost şi în 23 februarie 2014, la Radio România Actualități, cazul cu Gabriel 
Basarabescu și Vasile Dâncu! 

Doi “grămătici” care, ca să se afle în treabă, îi numeau pe românii nord- 
bucovineni “minoritate națională”! 

Să nu ştie acești repetenți la istorie ce înseamnă colonizare ruso-ucraineană şi 
deportare a românilor nord-bucovineni în fund de Siberii?! 


Acte de amoralitate şovină, cărora Titus Corlățean le pune vârf în ziua de 3 martie 
2014, la Bruxelles, numindu-i pe cei 400.000 de români nord-bucovineni... “ucraineni de 
origine română””!... 

În acest trist context, gândul mă duce la enigmaticul profesor George Muntean 
care, la începutul anului 1990 scria: “Se știe că actualmente o parte a Bucovinei face 
parte din Uniunea Sovietică, iar altă parte intră în componența României... Suntem însă 
departe de absurda idee de a formula anumite revendicări sau pretenţii... Anume prin 
asta ne deosebim de “Pro Basarabia şi Bucovina” care înclină tot mai mult spre o 


activitate politică... (!).” 
x 


... Am în față “Flacăra lui Adrian Păunescu” 674. Număr apărut sub genericul 
“Dor de 1 Decembrie 1918”. Nu era oare mai româneşte ca redacţia să fi scris: “96 de ani 
de la Reîntregirea teritorială a României de la 1918”? 

Mai mult, parcurgând cele 16 pagini ale săptămânalului, la nici unul din cei 16 
autori ai articolelor n-am găsit cuvântul Reîntregire! 

Cuvânt de negăsit şi în Programul Editiei a XVIII-a a Congresului Spiritualității 
Româneşti din 1-3 decembrie 2014 de la Alba Iulia! Fapt ce m-a şi făcut să nu particip la 
lucrarile Congresului! 


* 


... Nu pot să nu mă refer, în mod deosebit, la manipulatorii de la TVRi care dă 
nenumărate exemple de deturnare absurdă de pe drumul cel drept al conştiinţei naționale 
româneşti! Cum ar fi tot felul de “sfaturi” în ajutorul românilor de peste mări și ţări! 

Lucrul cel mai grav fiind ridicarea în slăvi a vieţii celor instigați de acelaşi 
TeVeRe internațional să-şi părăsească copiii, părinții, frații, surorile, rudele, prietenii în 
căutarea arhicunoscutelor “copite de cai morți "|... 

Din punctul meu de vedere, cu excepția emisiunii "Investiți în România", toate 
celelalte, de tipul “Un doctor pentru dumneavoastră”, sunt făcături antinaționale care 
sapă la rădăcina patriotismului românesc. 

Cum este şi emisiunea "Vocea românilor de pretutindeni se face auzită prin 
TVRi" care, sunt sigur, va păcăli mulți tineri şi tinere să ia drumul pribegiei, formând 
numita diasporă românească! Ca regulă, apolitică şi lăudăroasă! Cum e cazul unei 
doamne naive din Spania care bravează cu faptul că a înființat “Asociația Românilor și 
Moldovenilor din Madrid“! 

Oare nu cumva acest TVRi, manipulat din umbra Marelui Manipulator Mondial, 
are ca scop micşorarea numărului populației indigene din interiorul României şi 
repopularea ei cu tot felul de străini nepoftiți?... 

“Gurile rele”, uneori şi a subsemnatului, susțin că în prima decadă a anului 2000 
circa 500.000 de evrei ar fi obţinut, pe ascuns, cetăţenie română pe cele două maluri ale 
Prutului! Se mai zice că, în final, numărul acestor "evrei secretizaţi” ar trebui să ajungă la 
1.000.000! Un milion! 

Revenind la manipulatorii nereîntregirii noastre naţionale, mă întreb dacă 
Preşedintele Traian Băsescu a fost corect atunci când îi dădea unui Tismăneanu misiunea 
să condamne iudeo-comunismul din România? Comunism adus de dincolo de Nistru mai 
întâi în Basarabia, iar apoi şi în interiorul ţării de evrei bolşevizați! Printre care şi 


Tismaneţchi, tatăl lui Tismăneanu! Vorbeşte undeva domnul Tismăneanu în raportul său 
despre sutele de mii de români basarabeni, nord-bucovineni şi herțeni care, pentru că erau 
români, au fost exterminați. 


Cât despre gafele preşedinţilor României, ca principali manipulatori ai 
nereîntregirii noastre naţionale, cele ale lui Klaus Iohannis sunt înzecit mai de necrezut 
prin gravitatea și rapiditatea lor în timp şi spatiu! 

Ce fel de Preşedinte al României o fi el dacă, la Bruxelles, îl asigura pe 
ucraineanul Poroşenco de solidaritatea României în conflictul cu Moscova?! Ce fel de 
preşedinte român e acela care, la auzul imnului de stat al ocupantului ucrainean, ia pozitia 
de drepţi şi-şi duce mâna la inimă?! Şi unde? La Kiev! Unde n-ar fi trebuit să se ducă 
pentru nimic în lume! 

Cum să te solidarizezi, tu român, cu un ocupant de pământuri româneşti pe care le 
pângăreşte şi le ucrainizează cu sălbăticie de 70 de ani?! 

Îmi permit să-i sugerez noului Preşedinte al României că România nu e Sibiu şi că 
problema problemelor româneşti este Reîntrgirea teritorială a României! A României — 
nu a Ucrainei! 

Poate fi oare o gafă mai apolitică, mai antiromânească, decât cea din 17 Martie 
2015, de la Kiev, a Preşedintelui Iohannis: "susținerea integrității teritoriale a 
Ucrainei"?! 

Țară ocupantă care de la 1944 încoace a persecutat şi decimat mai rău decât rușii 
populația băștinașă, deznaţionalizând tot ce este românesc de când lumea în Nordul și 
Sudul Basarabiei, în Nordul Bucovinei şi Herţa Dorohoiului, furându-ne Braţul Chilia şi 
Insula Şerpilor. Așadar, prin tot ce face şi zice despre aberanta Republică Moldova, 
Klaus lohannis nu este un unionist! 

Scriu toate astea pentru că nu pot să nu le scriu şi mă gândesc cu dispreţ total la 
toți rătăciții neamului românesc de pe cele două maluri ale Prutului, care, toată-ziua- 
bună-ziua, îi trag cu aberaţia de Republica Moldova. 

Îi întreb pe aceşti răufăcători dacă a scris Eminescu undeva în dorinţele sale de la 
vârsta de doar 17 ani, “dulce Moldavie“ (!) sau: “Ce-ţi doresc eu ţie, dulce Românie / 
Tara mea de glorii, ţara mea de dor? / Braţele nervoase, arma de tărie, / La trecutu-ţi 
mare, mare viitor“ !? 


... Prin nepăsarea lor totală faţă de Reîntregirea teritorială a României, posturile 
de televiziune zis naționale, nu sunt posturi româneşti în adevăratul sens al cuvântului! 

Ce caută în fruntea lor un Stelian Tănase care, mai acum câţiva ani, împreună cu 
confratele său Mircea Dinescu compara, la nu mai țin minte ce Antenă, harta României 
cu "o baligă de vacă" prin care "mușuroia" preşedintele de atunci al României! 

În acest neromânesc context, cum să nu mă refer la nesăbuita inscripţie de la TVR 
1: "Premierul Republicii Moldova (atunci Vlad Filat) trasează viitorul ţării vecine"!... 
Basarabia - ţară?! Nesăbuinţă la care Filat n-a avut nimic de obiectat! 


Sau, cum să nu îl trag de mânecă pe Ion Cristoiu care zicea că "Lucinschi este 
unul dintre cei mai cinstiți oameni de stat"?!... Să nu fi ştiut el, Cristoiu, că acest Piotr 
Kirilovici şi-a clădit întreaga carieră politică moscovită pe bază de antiromânism și de 
strâmbare a vorbirii lui Nicolae Ceauşescu?!... 

Potrivit tendenţiozităţii și falsității emisiunilor TVR cu de la Stelian Tănase citire, 
cum ar fi “Ora Regelui” s-ar putea crede că de toate relele acelui blestemat 23 august 
1944 n-ar fi vinovat Regele Mihai, urmat de Gheorghe Gheorghiu Dej, Petru Gorza şi 
Ana Pauker, ci cuplul Ceaușescu care, de fapt, a pus capăt tuturor fărădelegilor ruso- 
comuniste de până la 1965! 


x 


.. Rotunjesc cuvântul "manipulator" şi nu pot să-i trec cu vederea pe unii 
consilieri prezidențiali şi guvernamentali, cu ferma convingere că, dacă ei ar fi cu 
adevărat principiali şi obiectivi în sfaturile lor de zi cu zi, multe dintre stângăciile 
geopolitice de la Cotroceni şi de la Palatul Victoria ar fi evitate! De unde, probabil, și 
faptul că manipulatori ai nereîntregirii naţionale devin chiar președinții și prim-miniştrii 
de după 1989! Inclusiv Klaus Iohannis care, culmea, la Bruxelles, cerea "europenizarea"” 
zisei Republici Moldova în afara României. 

O culme şi mai culme a fost acest anunţ nesăbuit: "Una dintre primele vizite în 
străinătate ale Preşedintelui Iohannis va fi cea din Republica Moldova"!... E român oare 
consilierul care a lansat tâmpenia "străinătații” pentru Basarabia?! 

Ce caută noul preşedinte al României la Regele Mihai care l-a dat pe mâna 
Moscovei pe Mareșalul Ion Antonescu — Soldat, Erou şi Martir al Neamului Românesc?! 
Iar apoi l-a şi asasinat prin faptul că n-a "binevoit" să-l grațieze! 

Să fie la mijloc faptul că au aceeași origine etnică? Alta decât cea daco-română! 
Şi religie alta decât cea a României! Şi părinți fugiți în Germania! Ca român, nu zic că 
aceste anomalii mă dor! Nu! De zgâriat însă, mă zgârie! 

Ce căuta Președintele României la “dineul oficial” oferit de Casa Regală la 
Castelul Peleş cu ocazia zilei de naştere a Principesei Margareta? Dineu, în al cărui cadru 
Klaus Iohannis a cuvântat: “Familia regală reprezintă nu numai o pagină esenţială din 
istoria ţării noastre, ci şi un simbol al valorilor pe care le admir: respect faţă de 
oameni...” Etc! Să fi fost respect față de oameni, atunci când titularul Casei Regale de la 
1944 aducea ruşii pe capul întregii suflări românești?! 

... Dar să revin, domnule Preşedinte Iohannis, la Regele Mihai, un rege de cea mai 
reacredință naținoală care, deşi îşi dăduse asentimentul regesc pentru începerea războiului 
nostru sfânt din răsărit, a urzit în taină cu camarila lovitura de stat de la Palat din seara 
fatidicei zile de 23 August 1944! 

Lovitură ce s-a terminat cu arestarea Mareşalului Ion Antonescu şi darea lui, 
deliberată, pe mâna ruşilor prin dezertorul din Armata Română Emilian Bodnarenko, 
devenit Emil Bodnăraş! 

Regele Mihai care, aşa cum scrie Gheorghe Brătianu în memoriile sale, a zis: 
"Dacă îl lăsăm pe Antonescu să facă singur armistițiul ne va ține sub papuc"!... 

Regele Mihai care în proclamația din seara zilei de 23 August 1944, pregătită cu 
câteva zile înainte, spunea: "România a acceptat armistițiul oferit de Uniunea Sovietică, 


Marea Britanie şi Statele Unite ale Americii", adăugînd că "Naţiunile Unite au garantat 
independenţa țării noastre". Ceea ce nu era adevărat! 

Regele Mihai care, prin lovitura sa de la Palat, a dus la aceea că 180.000 de 
soldaţi, subofiţeri şi ofițeri ai Armatei Române au fost luaţi prizonieri de Armata Roșie 
până la 12 Septembrie 1944, data semnării pretinsului armistițiu româno-sovietic. 

Regele Mihai care, negociindu-şi abdicarea, a dezertat la 30 Decembrie 1947 din 
postul de Comandant Suprem al Armatei Române, în loc să se fi opus, fie şi cu prețul 
vieții, aşa cum a făcut-o Constantin Brâncoveanu! 

Regele Mihai care, în 2009 era de acord cu candidatura Principelui Radu la 
funcția de Preşedinte al României! Or, prin Traian şi Decebal, Ștefan cel Mare și Mihai 
Viteazul, românii sunt monarhiști de când lumea! 

Regele Mihai care, după aceste şi alte uşor zis gafe antiromânești, a fost prezent la 
parada militară din 9 Mai 2010 de la Moscova, dușmanul de moarte al României! 

O precizare: ceea ce spun de-a lungul acestor considerente nu e ceva strict 
personal, ci în numele probasarabenilor, probucovinenilor și herțenilor de pretutindeni! 

Nenorocul nostru al Românilor a făcut ca, de la 1944 încoace, să nu avem guverne 
cu adevărat naţionale care să ceară deschis lumii întregi să ni se întoarcă tot ce ne-a fost 
furat de ruşi prin Pactul Ribbentrop — Molotov, nul şi neavenit până şi pentru Moscova. 


x 


„.. Revenind la titlul acestor durute spuse îl întreb pe Klaus Iohannis, precum şi pe 
toți cei care dintr-o țară au făcut şi mai fac două: 

- Se va ocupa România, fie şi în al doisprezecelea ceas, de Reîntregirea Neamului, 
lucru pe care Bucureştiul nu-l face de zeci de ani, sau va lăsa în continuare această 
problemă a problemelor româneşti pe bieţii umeri ai "Pro Basarabiei şi Bucovinei 
Mondiale", nefinanțată de nimeni? 

- Vom asculta la infinit trilul de ciocârlie "moldovenească" întru ajutorarea 
Basarabiei, ca un al doilea stat Românesc, sau le vom spune, românește, ciocârlanilor în 
misiune rusească să renunțe la zisa independență a Basarabiei, lăsând-o să revină acasă? 

În caz contrar, place nu place, toţi antiunioniştii cad sub necruțătoarea şi bine 
meritata incidenţă a reproşului cu care Eminescu îşi încheie Scrisoarea III: 


Cum nu vii tu, Ţepeş Doamne, ca punând mâna pe ei, 
Să-i împarţi în două cete: în smintiţi şi în mişei, 
Și în două temniţi large cu de-a sila să-i aduni, 
Să dai foc la puşcărie şi la casa de nebuni! 


Nicolae Lupan 
ziarist şi scriitor 
27.03 — 10.04.2015 
Bucureşti 


NICOLAE LUPAN 
(repere biografice) 


„„„Născut la 16 martie 1921 în satul Cepeleuţi, judeţul Hotin. Fiul lui Ion 
şi al Verei Lupan. Al zecelea şi ultimul lor copil. Cetăţean român prin naştere şi 
belgian prin naturalizare. Veteran de război cu grad de colonel în rezervă. Membru 
al Uniunii Scriitorilor din România. Cunoaşte, vorbit şi scris: româna, franceza, 
rusa şi ucraineana. Tată a trei copii şi bunic a 16 nepoți şi strănepoți. 

„„„Licenţiat în litere la Universitatea din Cernăuţi cu echivalare la 
Universitatea Liberă din Bruxelles. Profesor de algebră şi trigonometrie la şcoala 
din satul natal. Redactor la ziarul „Bucovina Sovietică” din Cernăuţi. Fondator şi 
animator al postului de radio „Aici Cernăuţi” (1956-1958). Redactor şef — fondator 
al televiziunii din Chişinău (1958-1959). Concediat „pentru românism”. Director al 
Filarmonicii de Stat din Chişinău (1962-1964). Concediat „pentru antisovietism”. 
Fondator şi animator al postului de radio pentru tineret „Luceafărul” (1964-1970). 


Dat afară „pentru naționalism românesc şi propagare a culturii occidentale la radio 
şi televiziune cu aviz nefavorabil pentru frontul ideologic”. Ținut fără lucru din 
octombrie 1970 până la 5 martie 1974, când a fost expulzat din Chişinău la 
Bruxelles. 

„.„Autor a zeci de cărți şi piese de teatru din alte limbi în română. Inclusiv 
Vechiul Testament. Autor al unui manual de literatură zis moldovenească pentru 
clasele a zecea din Nordul Bucovinei şi ținutul Herţa. Manual interzis din cauza 
românismului autorului. Colaborator la Europa Liberă cu o emisiune săptămânală 
de 10 minute de-a lungul anilor 1974-1988. Autor a peste 500 de pagini de ziar de- 
a lungul anilor 1975-1995 în „Cuvântul Românesc” din Canada şi „România Mare” 
din Bucureşti. Autor a peste 2000 de articole publicate pe toate meridianele lumii. 
Autor a 43 de cărți în română, franceză, engleză şi rusă cu un total de 9950 de 
pagini editate în peste 100.000 de exemplare! Toate consacrate teritoriilor 
româneşti furate de ruşi şi ucraineni la 1940 şi 1944: „„Plânsul Basarabiei”, 
„Eminescu — Luceafărul Românismului ”, „Basarabia — colonizări şi asimilare”, 
„Străin la mine acasă”, „Instantanee fără retuş”, ,„,Mareşalul Ion Antonescu - 
Soldat, Erou şi Martir”, ,, Pământuri româneşti”, „Bessarabie — terre roumaine”, 
„Scrisoare fratelui meu”, „Imagini nistrene” (2 volume), „Gânduri de proscris”, 
„La Roumanie — victime de l'expansionnisme russe”, „Scrisoare din închisoarea 
popoarelor” (în română, franceză, rusă şi engleză), „Ivaniadă ”, „Din coapsa 
Dabiei şi-a Romei”, „Invazia sovietică” etc., etc.! 

„Fondator (1974) şi animator al Asociaţiei Mondiale „Pro Basarabia şi 
Bucovina” cu sediul la Paris şi cu zeci de mii de membri în 25 de ţări ale lumii. 
Asociaţie ce nu recunoaşte existența unii al doilea stat românesc, numit Republica 
Moldova! La 11 ianuarie 1990 aduce „Pro Basarabia şi Bucovina” în ţară, unde în 
toamna anului 1993 numărul filialelor ajunsese la 180, iar cel al membrilor cu 
carnete — la peste 100.000! 

„„„Tot ce a publicat şi a spus de-a lungul anilor 1974-1988 i-au adus în 
toate ziarele republicane, orăşeneşti, raionale, la radiodifuziunea şi televiziunea din 
Chişinău, la tot felul de adunări zise obşteşti aşa calificative şi invective ca: 
„vândut al imperialismului american”, „duşman al poporului moldovenesc”, 
„mârşav dintre mârşavi în materie de anticomunism şi antisovietism”, „unul dintre 
cei mai cunoscuți mincinoşi din bârlogul antisovieticilor înveterați de la Radio 
Liberty şi Europa Liberă”, „renegat şi criminal de drept comun”, „cavaler al 
mantiei şi pumnalului”, „pseudomartor bocitoare la Radio Liberty şi Europa 
Liberă”, „protagonist al falsificării burgheze şi emigranto-naţionaliste a istoriei şi 
realităţii sovietice”, „clevetitor şi fabricant de istorii strâmbe”, „fariseu şi 
falsificator al politicii PCUS”, „dezinformator şi mincinos trăncănitor despre 
rusificare”, „,subminator de unitate a popoarelor Uniunii RSS”, „admirator al 
fărădelegilor comise de jandarmii români în Basarabia”, „„radiovoce duşmănoasă 
care demult îşi are locul la lada de gunoi, ca şi el însuşi”! Etc. 

Invective cu un total de 120.000 de cuvinte de care, începând cu toamna 
anului 1974 şi până în ziua de azi, născocitul „duşman al poporului moldovenesc” 


este mândru! Chiar dacă lătrăii de atunci de la Moldova Socialistă şi Literatura şi 
Arta n-au găsit de cuviinţă să-şi facă „mea culpa”! Dar, niciodată nu e târziu! 

..-Un lucru e cert: cei pe care îi preocupă problema Reîntregirii Neamului 
în granițele sale fireşti, pot consulta la Biblioteca Academiei Române din Calea 
Victoriei 125 „Fondul Nicolae Lupan”. Fond ce numără 11.354 de file cu aşa 
compartimente ca: organigrame, scrisori, intervenţii, proteste, manuscrise, tipărituri 
rare, decupări, plus toate cărțile, broşurile, revistele şi ziarele publicate de autorul 
Fondului. 

Stabilit cu soția şi trei copii la Paris, Nicolae Lupan duce o activitate 
continuă de ziarist şi scriitor, ținând conferinţe publice în cele mai diferite oraşe ale 
lumii: Bruxelles, Paris, Koln, Londra, Munchen, Frankfurt, Los Angeles, 
Washington, New York, San Francisco, Miami, Montreal, Toronto, Roma, Praga, 
Chişinău, Cernăuţi, Rădăuţi, Timişoara, Făgăraş, Râmnicu Vâlcea, Alba Iulia, Tg. 
Neamţ, laşi, Galaţi etc. Conferinţe ascultate de 39.000 de persoane, inclusiv 15.000 
de români din cele zece provincii româneşti, adunaţi în Piaţa Centrală a Oraşului 
Alba Iulia în ziua de 28 noiembrie 1990)! 


Comitetul Fondator al 
„Pro Basarabiei şi Bucovinei” 
Mondiale 

